Muslim League Bangladesh party leader’s son Janab Muhammed Abdul Alam donates 800 cr to CH charitable trust works under Muslim League.
The fact behind every news!, വിവരണം, സി.എച്ച്.മുഹമ്മദ് കോയ ട്രസ്റ്റിലേക്ക് 800 കോടി രൂപ നല്\u200dകി ദുബായിയിലെ ബംഗ്ലാദേശ് വ്യവസായി 800 കോടി രൂപ നല്\u200dകി. ദുബായി കെഎംസിസി പ്രവര്\u200dത്തകനും ബംഗ്ലാദേശ് മുസ്\u200cലിം ലീഗ് ദേശീയ കമ്മിറ്റി ചെയര്\u200dമാനുമായ ജനാബ് മുഹമ്മദ് അനസാര്\u200d ആലത്തിന്\u200dറെ മകനുമായ ജനാബ് മുഹമ്മദ് അബ്ദുള്\u200d ആലത്തിന് മുസ്\u200cലിം ലീഗ് ദേശീയ കമ്മിറ്റിയുടെ അഭിനന്ദനങ്ങള്\u200d.. എന്ന പേരില്\u200d ഏപ്രില്\u200d ഏഴ് മുതല്\u200d ഒരു ഫെയ്\u200cസബുക്ക് പോസ്റ്റ് വ്യാപകമായി പ്രചരിക്കുന്നുണ്ട്. മുഹമ്മദ് അബ്\u200cദുള്\u200d ആലം എന്ന വ്യക്തി എന്ന പേരില്\u200d പോസ്റ്റില്\u200d ഒരു ചിത്രവും ചേര്\u200dത്തിട്ടുണ്ട്. കെഎംസിസി നെറ്റ്\u200cസോണ്\u200d എന്ന ഗ്രൂപ്പില്\u200d ആദം ജോണ്\u200d എന്ന വ്യക്തിയുടെ പ്രൊഫൈലില്\u200d നിന്നും പങ്കുവെച്ചിരിക്കുന്ന പോസ്റ്റിന് ഇതുവരെ 1,100ല്\u200d അധികം ഷെയറുകളും 401ല്\u200d അധികം റിയാക്ഷനുകളും ലഭിച്ചിട്ടുണ്ട്., എന്നാല്\u200d പോസ്റ്റില്\u200d നല്\u200dകിയിരിക്കുന്ന ചിത്രം ദുബായിലെ വ്യവസായും കെഎംസിസി നേതാവുമായ മുഹമ്മദ് അബ്\u200cദുള്\u200d ആലമാണോ? ഇത്തരത്തില്\u200d ഒരു നേതാവ് 800 കോടി രൂപ സി.എച്ച് ട്രസ്റ്റിലേക്ക് നല്\u200dകിയിട്ടുണ്ടോ? എന്താണ് വസ്\u200cതുത എന്ന് പരിശോധിക്കാം., വസ്\u200cതുത വിശകലനം, ആദ്യം തന്നെ പോസ്റ്റിലെ വ്യക്തിയുടെ ചിത്രം ഗൂഗിള്\u200d റിവേഴ്\u200cസ് ഇമേജ് സെര്\u200dച്ചില്\u200d പരിശോധിച്ചു. ഇതില്\u200d നിന്നും ചിത്രത്തിലുള്ളത് തെലുങ്ക് സിനിമ താരം ഗോപിചന്ദാണെന്ന് തിരിച്ചറിയാന്\u200d കഴിഞ്ഞു. പിന്\u200dട്രെസ്റ്റില്\u200d യഥാര്\u200dത്ഥ ചിത്രവും കണ്ടെത്താനും കഴിഞ്ഞു. പിന്നീട് മുസ്\u200cലിം ലീഗ് കെഎംസിസിക്ക് ഇങ്ങനെയൊരു നേതാവുണ്ടോയെന്നും ഇദ്ദേഹം ഇത്രയും വലിയൊരു തുക സംഭാവന നല്\u200dകിയിട്ടുണ്ടോയെന്നും അറിയാന്\u200d മുസ്\u200cലിം ലീഗ് ആലപ്പുഴ ജില്ലാ പ്രസിഡന്\u200dറ് എ.എം.നീസിറുമായി ഞങ്ങളുടെ പ്രതിനിധി ഫോണില്\u200d ബന്ധപ്പെട്ടു. അദ്ദേഹത്തിന്\u200dറെ മറുപടി ഇങ്ങനെയാണ്. സമൂഹമാധ്യമങ്ങളില്\u200d ചിലര്\u200d വ്യാജ പ്രചരണങ്ങള്\u200d നടത്തുന്നത് ശ്രദ്ധയില്\u200dപ്പെട്ടിട്ടുണ്ട്. ഇത്തരത്തിലൊരു സംഭാവന മുസ്\u200cലിം ലീഗിനോ സിഎച്ച് ട്രസ്റ്റിലേക്കോ ലഭിച്ചിട്ടില്ല. ബംഗ്ലാദേശ് മുസ്\u200cലിം ലീഗ് പാര്\u200dട്ടിയും ഇന്ത്യയിെ മുസ്\u200cലിം ലീഗ് പാര്\u200dട്ടിയും വ്യത്യസ്ഥ രാഷ്ട്രീയ പാര്\u200dട്ടികളാണ്. ആരോ രാഷ്ട്രീയപരമായ വൈരാഗ്യത്തിന്\u200dറെ പേരില്\u200d വ്യാജപ്രചരണം നടത്തിയതാണ് ഇതെന്നും നസീര്\u200d വ്യക്തമാക്കി., ഗൂഗിള്\u200d സെര്\u200dച്ച് റിസള്\u200dട്ട്-, പിന്\u200dട്രെസ്റ്റിലെ യഥാര്\u200dത്ഥ ചിത്രം-, നിഗമനം, മുസ്\u200cലിം ലീഗ് നേതാവ് എന്ന പേരില്\u200d പ്രചരിപ്പിച്ചിരിക്കുന്നത് തെലുങ്ക് സിനിമ താരത്തിന്\u200dറെ ചിത്രമാണെന്നും സിഎച്ച് ചാരിറ്റി ട്രസ്റ്റിന് ഇത്തരമൊരു തുക ലഭിച്ചിട്ടില്ലെന്ന് മുസ്\u200cലിം ലീഗ് നാതൃത്വം തന്നെ വ്യക്തമാക്കിയ സാഹചര്യത്തില്\u200d പോസ്റ്റ് പൂര്\u200dണ്ണമായും വ്യാജമാണെന്ന് തന്നെ അനുമാനിക്കാം., Title:ചിത്രത്തില്\u200d കാണുന്നത് സി.എച്ച് ട്രസ്റ്റിലേക്ക് 800 കോടി രൂപ സംഭാവന നല്\u200dകിയ കെഎംസിസി നേതാവോ?, Result: False
ചിത്രത്തില്‍ കാണുന്നത് സി.എച്ച് ട്രസ്റ്റിലേക്ക് 800 കോടി രൂപ സംഭാവന നല്‍കിയ കെഎംസിസി നേതാവോ? | FactCrescendo | The leading fact-checking website in India